చురకత్తుల్లాంటి కోరలు ఉన్న పులుల గుంపు.
వేల సంవత్సరాలుగా ఇవి మంచుతో నిండిన ఉత్తర ప్రాంతంలో హాయిగా బ్రతికాయి.
కానీ ఇప్పుడు ఇవి ఆకలితో అలమటిస్తున్నాయి.
ఈ పులులు వేటాడే జీవులు ఇప్పుడు ఈ లోయల్లో తిరగడం అరుదైపోయింది…
వాతావరణం వేడెక్కుతుండటంతో,
మేత మేసే జంతువులు ఆహారం కోసం కొత్త ప్రాంతాలకు వెళ్లిపోవాల్సి వస్తోంది.
ఇవాళ వీటికి కలిసొచ్చేలా ఉంది.
ఒక మామత్ ఏనుగుల మంద, దక్షిణానికి నూతన మార్గాన్ని ట్రై చేస్తున్నాయి.
ఇంత శక్తివంతమైన జంతువులను వేటాడాలంటే చాలా పెద్ద రిస్క్ తీసుకోవాలి.
కానీ వీటికి వేరే దారి లేదు.
ఇవి మంచు యుగపు ఆఖరి సంవత్సరాలు.
ప్రపంచం వేడెక్కుతుండటంతో, భూమిపై ప్రతీ నివాసస్థలం మారుతోంది.
మంచు కరుగుతుండటంతో, నీరు తిరిగి భూమికి చేరుకుని
అడవి జంతువులు బాగా అభివృద్ధి చెందాయి.
కానీ మంచు యుగంలో ఏలిన జంతువులు
వాటికి తెలిసిన ప్రపంచం అంతమవుతుండటంతో…
మనుగడ కోసం కష్టపడుతున్నాయి.
బిగ్ మెల్ట్
వ్యాఖ్యానం చేసినది టామ్ హిడిల్ స్టన్
పులులు తమ మొదటి అడుగు వేసాయి.
వాటికి ఎదురయ్యే పెద్ద ప్రమాదం?
ఈ భారీ మగది.
అనూహ్యమైనది అలాగే శక్తివంతమైంది.
దీనికి గాయమైంది, కానీ ఈ పులులు ప్రయత్నం విరమించుకోవు.
వేడెక్కుతున్న వాతావరణం ప్రపంచంలోని ఈ భూభాగంలో
వలస మార్గాలను మార్చేశాయి.
నదీ తీరాన, దీని ప్రభావం భారీగా కనిపిస్తోంది.
ఖనిజాలు పుష్కలంగా ఉన్న ఐసు భారీ మోతాదులో పడి
లోతులేని సముద్ర నీటిని పోషకాలతో నింపుతోంది.
ఇక్కడి అడవిలో కరిగిన మంచు నీటి కారణంగా పుష్కలంగా పెరిగిన కేల్ప్ ని తినడానికి
ఈ సముద్ర ఆవుల మంద వచ్చింది.
ఈ మంచు యుగ భారీకాయులు మానటీల జాతికి చెందినవి…
కానీ తిమింగలం అంత పెద్దగా ఉండేవి.
వీటికి కెల్ప్ మొక్క అంటే మహా ఇష్టం.
కానీ ఈ మొక్క తీరప్రాంతంలో ఉన్న లోతులేని నీళ్లలో మాత్రమే పెరుగుతుంది…
కాబట్టి ఇక్కడ మేత మేయడం కాస్త ప్రమాదకరం.
సముద్ర పోటు తగ్గిపోయినప్పుడు, నేలపై ఇరుక్కుపోవడం చాలా కామన్.
దీని బరువు కారణంగా నీటి బయట కదల్లేదు.
అలాగే ఇవాళ, బీచ్ లో ఇరుక్కుపోవడంతో ప్రమాదంలో పడింది.
ఒక చిన్న మొహం ఎలుగుబంటి.
పోలార్ ఎలుగుబంటి కంటే 227 కిలోలు బరువైంది
అలాగే దానికంటే ప్రమాదకరమైంది కూడా.
డైనోసార్ల తర్వాత భూమిపై నడిచిన అతిపెద్ద క్రూరమృగాల్లో ఇది ఒకటి.
దీనికి ఒక వాసన తగిలింది.
ఇది ఇంతకు ముందెప్పుడూ ఇలాంటిదాన్ని చూడలేదు.
కానీ వాసన చూస్తుంటే ఆహారంలాగే ఉంది.
దీనికి ఇదంతా అయోమయంగా ఉంది.
ఒక చిన్న మొహం ఎలుగుబంటి సహజంగా ఎలాంటి జంతువునైనా చీల్చేయగలదు.
అదృష్టవశాత్తు ఈ సముద్ర ఆవుకు
అంగుళం మందం ఉండే మందపాటి తోలు రక్షణ కల్పిస్తోంది.
ఈ ఎలుగుబంటి దాడి దీనికి చిన్న చికాకులా అనిపిస్తోంది.
లేదా బహుశా వీపు గోకినట్టు ఉండొచ్చు.
మళ్ళీ సముద్ర పోటు పెరుగుతోంది.
వేగంగా.
ఎలుగుబంటికైతే కడుపు నింపుకునే అవకాశం చేజారిపోతోంది.
తిరిగి తన కుటుంబాన్ని కలుసుకునే సమయమమైంది.
వాటితో ముచ్చటించడానికి దీని దగ్గర బోలెడన్ని విషయాలు ఉన్నాయి.
బిగ్ మెల్ట్ వల్ల తీరంలో సముద్ర ఆవులు తినే కెల్ప్ మొక్కకి పోషకాలు పుష్కలంగా అందుతున్నాయి…
కానీ చాలా మంచు యుగ భారీ జంతువులకు మాత్రం
మనుగడ కష్టం అవుతోంది.
దక్షిణాన అనేక వేల మైళ్ళ దూరంలో నివసిస్తున్న జంతువుల విషయానికి వస్తే,
వేడెక్కుతున్న వాతావరణం పొదలతో నిండిన ఈ ప్రాంతాన్ని ప్రమాదకరమైన చోటుగా మార్చుతోంది.
రాత్రిపూట ఒక కొలొంబియన్ మామత్ ఇక్కడ సురక్షితంగా మేత మేయగలదు.
కానీ ఒక్కసారి సూర్యుడు ఉదయించాక…
ఈ భారీ జీవి కూడా ప్రమాదంలో పడినట్టే.
ఒక తారుతో నిండిన కొలను.
ఇది భూమి పైభాగంలో లోతైన ప్రాంతం నుండి ఉపరితలానికి ఊరుతుంది.
చల్లబడినప్పుడు దీనిపై సురక్షితంగా నడవచ్చు.
కానీ ఒకసారి ఉష్ణోగ్రత 64 డిగ్రీలకు చేరాక…
ఇదొక ప్రాణాంతకమైన జిగురు ఉచ్చుగా మారుతుంది.
ఇవాళ ఇది మరొక జీవిని బలిదీసుకుంది.
ఉత్తర అమెరికన్ సేబర్ కోరల పులులు భయంకరమైన క్రూరమృగాలు.
కానీ సులభంగా దొరికే ఆహారాన్ని వద్దనుకునే రకాలు కాదు.
సూర్యుడు ఇంకా పైకి రాలేదు, కాబట్టి తారు ఇంకా గట్టిగానే ఉంది.
డైర్ తోడేళ్ళు.
సేబర్ కోరల పులులకు బద్ద శత్రువులు.
ఎముకలను పిండి చేయగల బలమైన దంతాలు ఉన్న వేట గుంపు.
అవకాశం దొరికిందంటే ఈ గుంపు పిల్లల్ని చంపేస్తుంది.
సేబర్ టూత్ పులులు, డైర్ తోడేళ్ళు సమమైన ప్రత్యర్థులు.
కానీ తారు కారణంగా పరిస్థితి పూర్తిగా ఎదురుతిరిగింది.
డైర్ తోడేళ్ళు వాటి బలమైన వాసన పసిగట్టే శక్తితో సురక్షితమైన మార్గాన్ని కనిపెట్టాయి.
తన పిల్లలు ప్రాణాంతకమైన ప్రమాదంలో ఉండటంతో…
అది ఎలాగోలా విడిపించుకుని బయటపడింది.
తన గుంపు సాయం చేయలేని పరిస్థితిలో ఉంది.
తారు గుంతలు మంచు యుగంలో వేల జంతువులను బలితీసుకున్నాయి.
ఈ కుటుంబానికి కలిసొచ్చింది.
ప్రపంచ వ్యాప్తంగా ఉష్ణోగ్రతలు పెరుగుతుండటంతో,
మంచు యుగ పచ్చిక బయళ్లు కూడా బాగా మారుతున్నాయి.
ఈ రైన్ డీర్లు జీవనాన్ని నెట్టుకొస్తున్నాయి.
కానీ మెగలోసరస్ కి మాత్రం మనుగడ చాలా కష్టం అవుతోంది…
ఒక భారీ మంచు యుగ జింక.
దీని జీవనానికి విశాలమైన మైదానాలు కావాలి.
కానీ నీరు భూభాగానికి తిరిగి చేరుతుండటంతో
మళ్ళీ అడవులు భూమిపై బాగా విస్తరిస్తున్నాయి.
చరిత్రలో అతిపెద్ద కొమ్ములు ఉన్న జంతువు ఇది.
పన్నెండు అడుగుల వెడల్పు.
జతకట్టే సీజన్ లో జోడీని ఆకర్షించడానికి అవి పనికొస్తాయి.
కానీ ఏడాదిలో ఈ సమయంలో కొమ్ములతో వీటికి సమస్యే.
గుహ హైనాలు.
తోడేలుకు రెండింతలు ఉండే క్రూరమైన మాంసాహారులు.
అనేక వేల సంవత్సరాలుగా ఈ భారీ జంతువులను వేటాడాయి.
మెగలోసరస్లు వేగంగా పరిగెత్తగలవు.
ఒకసారి పరుగు అందుకుంటే గంటకు 80 కిలోమీటర్ల వేగాన్ని అందుకోగలవు.
ముందుగా పరుగు లంకించుకుంటే హైనాలను వదిలించుకోగలదు.
కానీ అవి సులభంగా విరమించుకోవు.
వాటికి బాగా తెలిసిన ఎత్తుగడ ఒకటి ఉంది.
దాన్ని ఆగకుండా పరిగెత్తేలా చేసేంత దగ్గరగా అవి ఉండగలిగితే…
అప్పుడు అది అలసట తీర్చుకునే అవకాశం ఉండదు…
కారణంగా ఆఖరికి దాన్ని పడగొట్టొచ్చు.
అవి అనుకునేదానికన్నా అది త్వరగానే జరిగేలా ఉంది.
దీనికి ఇప్పుడు ఒక్కటే దారి.
సురక్షితం…
ప్రస్తుతానికి.
ఐసు పలకలు కరుగుతున్న క్రమంలో,
భూమిపై వాతావరణం మరింత తడిగా మారుతోంది.
ఈ ఉష్ణమండల ప్రాంతాలలో,
ఉత్తరం కంటే వేగంగా అడవులు పెరుగుతున్నాయి.
కారణంగా వింతైన జంతువులతో నిండిపోయాయి…
ఈ టెన్రెక్ లాంటివి.
వీటికి కీటకాలను తినడం అంటే చాలా ఇష్టం…
అలాగే పక్షుల గుడ్లను కూడా.
కానీ ఈ గుడ్డును తినే సీన్ దీనికి లేదు.
ఎంతైనా ఇది చరిత్రలోనే అతిపెద్ద గుడ్డు.
అలాగే ఇది చరిత్రలోనే అతిపెద్ద పక్షికి చెందిన గుడ్డు.
ఒక ఏనుగు పక్షి.
మెరిసే రంగులు ఉండే దీని మెడ జోడీని ఆకర్షించడానికి సాయపడుతుంది.
ఈ భారీ జంతువు తండ్రి కాబోతోంది.
కానీ ఏదో తప్పు జరిగింది.
ఈ గుడ్డు పొదగడానికి టైమ్ పడుతోంది.
ఇవి వెళ్లడం ఇప్పటికే ఆలస్యమైంది.
ఏనుగు పక్షులు వాటి గుడ్లన్నిటినీ ఒకేసారి పెడతాయి,
అలా అయితే పిల్లలన్నీ ఒకేసారి బయటకు వస్తాయి.
అప్పుడు మంద మొత్తం ఒకేసారి వాటి ప్రయాణాన్ని మొదలెడతాయి.
టన్ను బరువు ఉంటే గాల్లో ఎగిరే సీన్ ఉండదు.
వదిలేయబడటం ఎవరికీ నచ్చదు కదా.
కానీ ఈ పిల్ల త్వరలో బయటకు వచ్చేలా లేదు.
మిగతావి ఇప్పటికే వెళ్లిపోయాయి,
వేసవిలో చిత్తడినేల ఉన్న ప్రదేశంలో నివాసాన్ని ఏర్పరచుకోవడానికి.
కానీ ఇది ఇంకా నడవడానికి కష్టపడుతోంది.
రానున్న తొమ్మిది నెలలు తండ్రే దీనికి తిండి పెట్టి కాపాడుతుంది.
ఇవి వీలైనంత త్వరగా సమూహాన్ని చేరుకోవాలి.
ఏనుగు పక్షులు ఒక మంచి కారణంగా వేగంగా ప్రయాణిస్తాయి.
ఈ అడవి చాలా ప్రమాదకరమైన చోటు.
అడ్డదారుల్లో వెళ్ళేవి ముఖ్యంగా లక్ష్యం అవుతాయి.
భారీ ఫోస్స.
మాటు వేసి పట్టే మాంసాహారి, వేగంగా, చురుగ్గా కదలగలదు.
ఇది తిండి తినే టైమ్ కాదు.
ఈ గుంపు చేరుకోవాల్సిన ప్రదేశానికి చేరుకుంది.
ఈ ప్రదేశంలో వర్షం పడింది…
కారణంగా ఈ చిత్తడి నేలలు ఏర్పడి…
అన్నిటికీ తిండి, నీరు పుష్కలంగా దొరుకుతుంది.
మరి దారి తప్పిపోయిన వాటి సంగతి ఏంటి?
ఆఖరిగా పొదగబడిన పిల్ల కూడా చివరికి చేరుకుంది.
చిత్తడి నేలలు విస్తరిస్తుండటంతో, వీటి సంఖ్య ఏళ్ళు గడిచేకొలది పెరుగుతోంది.
బిగ్ మెల్ట్ ఆరంభంతో ఏనుగు పక్షుల స్వర్ణ యుగం కూడా మొదలైంది.
కానీ ఈ భారీ జింక విషయానికి వస్తే, దీని ప్రపంచం కుంచించుకుపోతోంది.
అడవిలో సంచరిస్తుండగా, 12-అడుగుల కొమ్ములు ఇబ్బందిగా మారతాయి.
దిగువ ప్రాంతంలో హైనాలు నదిని దాటడానికి ఒక ప్రదేశాన్ని కనిపెట్టాయి.
చిక్కుకుపోయింది.
అద్భుతమైన రీతిలో తప్పించుకుంది.
తన కొమ్ములు వదలడం వల్ల ఇది బ్రతికింది.
తరువాతి జతకట్టే సీజన్ వచ్చేసరికి మరొక జత కొమ్ములు పెరుగుతాయి.
కానీ దీని జాతికి, అలాగే హైనాలకు సమయం మించిపోతుంది.
సేబర్ కోరల పులులు మామత్ మందను రెండు రోజులుగా అనుసరిస్తున్నాయి.
వీటి ఓర్పు చివరికి ఫలితాన్ని ఇచ్చింది.
మగది,
పులుల మొదటి దాడిలో గాయపడింది వెనుక ఉండిపోయింది.
అది బలహీనమైపోయింది.
పులుల జాతిలో వీటి జాతి ప్రత్యేకమైంది.
దీనికి ఒక సింహానికి ఉన్న బలం…
అలాగే చిరుతపులికి ఉన్న చురుకుదనం ఉంది.
ఈ పులులు మరొక శీతాకాలాన్ని తట్టుకుని బ్రతకగలవు.
అలాగే ఈ మామత్ మంద కూడా.
కానీ వీటి ప్రపంచం మారుతోంది.
మంచు యుగంలో పుట్టుకొచ్చిన మరొక కొత్త క్రూరమృగం
ప్రపంచంలోని ప్రతీ మూలకు వెళుతోంది.
కానీ దాని కథ ప్రస్తుతానికి ఇంకా నడుస్తోంది.
ఐసు క్రింద
మంచు యుగంలో భారీ జంతువులు రాజ్యమేలాయి.
కానీ బిగ్ మెల్ట్ సమయంలో వాటిలో దాదాపు అన్ని జాతులు కనుమరుగైపోయాయి.
ఒకప్పుడు సంచరించిన భారీ జంతువులు
అన్నీ పూర్తిగా కనుమరుగైపోయాయి అని అనుకోవడం చాలా వింతగా ఉంది.
వాటికి ఏమైంది?
ఎందుకు మాయమైపోయాయి?
భారీ జీవులన్నీ ఏమైపోయాయి?
ఆశ్చర్యకరమైన ఒక ప్రదేశంలో కొన్ని సమాధానాలు దొరికాయి.
లాస్ ఏంజెలెస్.
మీరు ఎల్ఏకి వచ్చి ఇక్కడి భారీ రోడ్డు వ్యవస్థని చూస్తే,
ప్రపంచ చరిత్రలో ఎక్కడా లేనంత గొప్ప మంచు యుగ…
డాక్టర్ ఎమిలీ లిండ్సి అసోసియేట్ క్యూరేటర్
…రికార్డులు ఇక్కడ ఉన్నాయి అని అస్సలు ఊహించలేరు.
ఆఫ్రికన్ సవన్నా అడవులకు స్టెరాయిడ్స్ ఇచ్చినట్టు అన్నమాట.
ఎల్ఏకి వచ్చే వారిలో చాలా మంది పురావస్తు శాస్త్రవేత్తలు కావడానికి రారు.
కానీ మాలాంటోళ్ళు కొందరు అందుకే వస్తారు.
నేను కూడా అందుకే వచ్చాను.
ఈ ప్రదేశం ఒక అసాధారణమైన చోటు కావడంతో ఎమిలీ ఇక్కడికి వచ్చింది.
ఈ పురాతన తారు గుంటని ల బ్రెయ టార్ పిట్స్ అంటారు.
ల బ్రెయ టార్ పిట్స్ అనేది ప్రపంచంలోనే అత్యధిక మంచు యుగ శిలాజాలు ఉన్న ప్రదేశం.
ఇక్కడ దాదాపుగా యాభై లక్షల శిలాజాలు దొరికాయి…
ల బ్రెయ టార్ పిట్స్ మరియు మ్యూజియం లాస్ ఏంజెలెస్
…అయినా ఇంకా ప్రతీ రోజూ మేము ఎన్నో శిలాజాలను వెలికితీస్తూనే ఉన్నాం.
ఈ తారు గుంతలు
ఉచ్చుల్లా పనిచేసి వీటిలోకి అడుగు పెట్టిన
దేన్నైనా పట్టుకుని వాటిని భద్రపరిచి
మంచు యుగపు జీవనం ఎలా ఉండేది అనే విషయంపై ఒక అద్భుతమైన రికార్డును సృష్టించాయి.
ల బ్రెయలో నమ్మశక్యం కాని అద్భుతమైన శిలాజాలు ఉన్నాయి.
ఆ ప్రదేశం నుండి వెలువడిన…
డాక్టర్ విక్టోరియా హెరిడ్జ్ పరిణామ జీవశాస్త్రవేత్త
…ఎముకల సంఖ్య నిజంగా అసాధారణం అనే చెప్పాలి.
మేము దాదాపుగా 3,000 సేబర్ కోరల పులుల ఎముకలు సేకరించాం.
5,000 డైర్ తోడేళ్ళ ఎముకలు.
అది శిలాజాలను కనిపెట్టాలి అనుకునేవారికి అలాదిన్ గుహ లాంటిది.
ఇక్కడ వింతైన విషయం ఏంటంటే ఒక్కసారిగా జంతువులు…
కనుమరుగైనట్టు ఒకేసారి ఆ శిలాజాల సంఖ్య పడిపోతుంది.
మేము ఎముకలపై రేడియో కార్బన్ విశ్లేషణ చేసి
ఆ జంతువులు ఎప్పుడు కనుమరుగయ్యాయో చెప్పగలం.
మమ్మల్ని ఆశ్చర్యానికి గురిచేసిన విషయం ఏంటంటే దాదాపుగా ఆ జాతులు అన్నీ
ఒక సమయంలో, ఒకేసారి కనుమరుగయ్యాయి.
అన్నీ 13,000 వేల సంవత్సరాల క్రితం వరకు ఇక్కడికి వచ్చాయి, తర్వాత ఉన్నట్టుండి మాయమైపోయాయి.
ఈ విశాలమైన భూభాగాలు భారీ మంచు యుగ జంతువుల
మందలతో నిండి ఉన్నా, ఉన్నట్టుండి అన్నీ మాయమైపోయాయి.
ఆ జంతువులన్నీ అలా మాయమైపోవడంతో మనకు
"అంత సడన్ గా ఏమైంది?" అనిపిస్తుంది.
ఒక కారణం ఏంటంటే, మంచు యుగం చివరిలో
ఉన్నట్టుండి వాతారణం మారింది.
కేవలం కొన్ని వేల సంవత్సరాలలో కాలిఫోర్నియా పది డిగ్రీలు వేడెక్కింది.
చెట్లలో సగం మాయమైపోయాయి.
అనేక దశాబ్దాల పాటు కరువులు రావడం మొదలైంది.
బహుశా ఆ జంతువులు అవసరమైనంత వేగంగా
మారుతున్న వాతావరణానికి అనుగుణంగా పరిణామం చెందలేకపోయాయి ఏమో.
కానీ ల బ్రెయలో జరిపే పరిశోధన వేరే పరిమాణం ఒకటి చోటుచేసుకుందని చూపిస్తోంది.
మా బృందం దగ్గరలో ఉన్న ఒక కొలనులోని కోర్ శాంపిల్స్ చెక్ చేసి
ఆ కాలంలో వాతావరణంలో ఎలాంటి మార్పులు చోటుచేసుకున్నాయో తెలుసుకోవడానికి చూసింది.
అక్కడ మేము ఆశ్చర్యకరంగా ఉన్నట్టుండి బొగ్గు నిలువలు ఏర్పడినట్టు చూసాం.
ఒక కొత్త జాతి వచ్చింది.
దాంతో ఒక వినాశకరమైన శక్తిని తీసుకొచ్చింది.
అగ్ని మనుషులు కనిపెట్టిన అత్యంత శక్తివంతమైన సాధనం.
మనం వండటానికి, రాత్రుళ్ళు చూడటానికి, వేట కోసం భూభాగాన్ని ఖాళీ చేయడానికి అగ్నిని వాడతాం.
ఇక్కడికి వచ్చిన మొట్టమొదటి మనుషుల జీవన విధానం పూర్తిగా వేరేగా ఉండేది.
మనుషులు మంట పుట్టించడానికి అవసరమైనదాన్ని తీసుకొచ్చారు.
వేల సంవత్సరాల పాటు
ఇంత దారుణమైన అగ్ని చర్య ఈ ప్రాంతంలో ఎక్కడా కనిపించలేదు.
ఒక బాంబు పేలినట్టు అయింది.
దాని కారణంగా పర్యావరణం పూర్తిగా దెబ్బతింది…
డాక్టర్ ఎల్లా గిల్బర్ట్ వాతావరణ శాస్త్రవేత్త
…కారణంగా అక్కడ నివసిస్తున్న జంతువులపై భయంకరమైన ఒత్తిడి పడింది.
ఆ మంటలు ఉద్దేశపూర్వకంగా పెట్టబడినవో, లేక ప్రమాదవశాత్తు ఏర్పడినవో తెలీదు,
కానీ అవి జంతువుల నివాసస్థలాలని నాశనం చేసాయి.
అలాగే మన పూర్వీకుల వేటాడే సామర్థ్యం తోడవ్వడంతో
జంతువుల కాలం చెల్లింది.
ప్రపంచ వ్యాప్తంగా,
ఈ వాతావరణ మార్పు అలాగే మానవ చర్య కలయిక కారణంగా
దాదాపుగా అన్ని మంచు యుగ భారీ జంతువులు చనిపోయాయి,
దాంతో నేడు మనం చూస్తున్న ఈ ప్రపంచం ఏర్పడింది.
సబ్ టైటిల్స్ అనువదించింది: జోసెఫ్